ประกาศของคณะปฏิวัติ ฉบับที่ 100
ประกาศวันที่ 1972-03-14

content: ประกาศของคณะปฏิวัติ ฉบับที่ ๑๐๐
content: โดยที่คณะปฏิวัติพิจารณาเห็นเป็นการสมควรโอนกรรมสิทธิ์ที่ดินของกระทรวงการคลัง อันเป็นทรัพย์สินของแผ่นดิน ในท้องที่ตำบลยานนาวา อำเภอยานนาวา นครหลวงกรุงเทพธนบุรี ให้สำนักงานอาคารสงเคราะห์เพื่อดำเนินการตามวัตถุประสงค์ของสำนักงานอาคารสงเคราะห์ หัวหน้าคณะปฏิวัติจึงมีคำสั่งดังต่อไปนี้
sectionNo: 1
content: ข้อ ๑ ให้โอนที่ดินซึ่งเป็นทรัพย์สินของแผ่นดิน ในท้องที่ตำบลยานนาวา อำเภอยานนาวา นครหลวงกรุงเทพธนบุรี โฉนดที่ ๗๗๑ เนื้อที่ ๖๙ ไร่ ๑ งาน ๖๕ ตารางวา ภายในแนวเขตตามแผนที่ท้ายประกาศของคณะปฏิวัติฉบับนี้ ให้แก่สำนักงานอาคารสงเคราะห์ตามพระราชบัญญัติจัดตั้งสำนักงานอาคารสงเคราะห์ พ.ศ. ๒๔๘๕
sectionNo: 2
content: ข้อ ๒ ให้รัฐมนตรีว่าการกระทรวงการคลังและรัฐมนตรีว่าการกระทรวงมหาดไทยรักษาการตามประกาศของคณะปฏิวัติฉบับนี้
sectionNo: 3
content: ข้อ ๓ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: ประกาศ ณ วันที่ ๑๑ มีนาคม พุทธศักราช ๒๕๑๕ จอมพล ถ. กิตติขจร หัวหน้าคณะปฏิวัติ
sectionName: แผนที่ท้ายประกาศฯ